Palanga

**Palanga** (, žemaišu: *Palonga*) ir pilsēta un pašvaldība Lietuvā pie Baltijas jūras, 25 km uz ziemeļiem no Klaipēdas. Palanga ir ievērojama kūrortpilsēta. Pilsētas daļas ietilpst — Palanga, Sventāja un Būtiņģe, atrodas 3 pasta nodaļas (centrālā — LT-00001).

## Vēsture
Līdz 13. gadsimtam Palangas apvidus ietilpa kuršu Megavas zemē. Pēc Kursas sadalīšanas 1253. gadā to ieguva Livonijas ordenis. Līdz 15. gadsimtam tā bija strīdus teritorija starp žemaišiem un Vācu ordeni. Pēc 1422. gada Melnas līguma to ieguva Lietuvas dižkunigaitija, vēlāk Polijas—Lietuvas kopvalsts. Lielā Ziemeļu kara laikā 1705. gadā zviedru karaspēks ieņēma un izpostīja Palangas ostu, vēlāk lietuvieši to atguva. Pilsētas tiesības no 1791. gada.
thumb|left|Palangas vasarnīcas (1901).
Pēc 1795. gada Polijas dalīšanas Palanga nonāca Krievijas Impērijas sastāvā. 1819. gadā Palangas pagastu pievienoja Kurzemes guberņas Grobiņas apriņķim, rezultātā Kurzemei bija 6,4 km gara robeža ar Prūsijas Karalisti, vēlāk Vācijas Impēriju.
Pulkvedis Mihaels Tiškevičs (1761–1839) 1824. gadā nopirka Palangas muižu, viņa mazdēls Fēlikss Tiškevičs (1870–1932).
XIX gadsimta beigās Palangā valdošie grāfi Tiškeviči izlēma būvēt piestātni kuģiem, lai pārvadātu grāfu ķieģeļnīcā izgatavotos ķieģeļus. Piestātne tika uzbūvēta 1884. gadā, no kuras uz Klaipēdu un arī Liepāju kursēja kuģis "Phoenix". Vēlāk, kad ķieģeļu eksports neattaisnojās, ar šo kuģi tika pārvadāti pasažieri. Taču pēc vētrām piestātnē pienesa smiltis un tilts kuģniecībai nederēja. No 1892. gada jūras tilts kļuva par iemīļotu pastaigu vietu. Kad laiks, jūras viļņi un vējš tiltu izpostīja, tad 1998. gadā uz betona pāļiem tika uzbūvēts jauns tilts, kura garums ir 470 metri.
1897. gadā Palangā uzcēla neoklasicisma stila pili (arhitekts Francis Švehtens).
19. gadsimta beigās Palangas proģimnāzijā mācījās Antans Smetona. 
Latvijas brīvības cīņu beigās  Latvijas armija atbrīvoja Palangu no bermontiešiem un netālu no tās atradās Latvijas—Vācijas robeža. Lai dotu Lietuvas Republikai pieeju Baltijas jūrai, 1921. gadā Latvijas—Lietuvas robežlīgumā Palangas apgabalu (111 km2) pievienoja Lietuvai, tomēr vēlāk Lietuva ieguva arī Klaipēdas ostu, bet Palangu lietuvieši pārsvarā izmantoja kā jūrmalas peldvietu. 1881. gadā Palangā dzīvoja ap 1600 iedzīvotāju, 1897. gadā ap 2000, 1926. gadā ap 2000 iedzīvotāju, no kuriem liela daļa bija latvieši. 
1998. gadā pilsētas ziemeļu daļā — Būtiņģē tika atklāts Būtiņģes naftas termināls.

## Daba un ģeogrāfija

Caur pilsētu uz rietumiem plūst Rāžes upe, pār kuru uzbūvēts 10 tiltu un tiltiņu. Pilsētas rietumu nomali apskalo Baltijas jūra, šeit atrodas pilsētas pludmale. Palangas austrumos atrodas „Pavėsio” ģimenes dārziņi. Dienvidu nomalē atrodas Nemirseta ar etnogrāfisko Anaišu kapsētu. Klaipēdas virzienā uzbūvētas kājāmgājēju un riteņbraucēju takas. Palangā atrodas arī hipodroms.

Jūras krastā izveidots Birutes parks, jo atbilstoši leģendām, te Birutas kalniņā apbedīta Lietuvas dižkunigaiša Ķestuta sieva un Vitauta Dižā māte Biruta. Viņai te arī uzstādīts bronzas piemineklis.   
Parkā atrodas Palangas botāniskais dārzs, pils, kas piederējusi grāfiem Tiškēvičiem. Pilī izvietots Palangas Dzintara muzejs. Palangas vizītkarte ir arī 1960. gadā uzstādītā Roberta Antiņa (*Robertas Antinis*) skulptūra "Egle zalkšu karaliene". Autors dzimis 1898. gadā Kaldabruņā Ilūkstes apriņķī, miris 1981. gadā Kauņā.

## Transports

Palangā ir iespējams nokļūt no Klaipēdas, Šauļiem un Liepājas. Palangai nav dzelzceļa savienojuma, bet starp Palangu, un Sventāju atrodas Palangas starptautiskā lidosta, kura nodrošina gaisa savienojumus ar Rīgu, Oslo un Kopenhāgenu.

### Klimats

Kaut arī pilsētai raksturīgs jūras klimats (vējains un diezgan daudz nokrišņu), 1994. gada jūlijā un 2002. gada augustā nokrišņu pilsētā nebija vispār (0,0 mm).

## Iedzīvotāji
**Iedzīvotāju skaits pa gadiem**

**Tautības**

* Tautas skaitīšanu dati.

## Sports
* FK Palanga — bijušais futbola klubs.
* FK Gintaras Palanga — futbola klubs.
* Palangas centrālais stadions.

## Galerija

Basanavičiaus gatvė en Palanga 2.jpg|J. Basanavičiaus iela
Palangos tiltas1.jpg|Palangas jūras tilts
Palangos tiltas by Augustas Didzgalvis.jpg|Palangas jūras tilts
PalangaBeach.jpg|Palangas pludmale
Palanga, Baltic Sea 2007 - panoramio.jpg|Palangas pludmale
Tiškevičiai Palace at dusk, Palanga, Lithuania - Diliff.jpg|Dzintara muzejs (bij. Tiškeviču pils) Palangā
Park of the Tyszkiewicz Palace in Palanga.JPG|Palangas botāniskais parks no Tiškeviču pils
Antans Smetona.jpg|Piemineklis A. Smetonam
Palangos kurhauzas 2.JPG|Palangas kūrmāja
Palanga fontanna 1.jpg|J. Basanavičiaus ielas strūklaka
Birute Hill.jpg|Birutas kalns Palangā
Bronza statuo de Birutė en Palanga.jpg|Birutas skulptūra Palangā_


## Sadraudzības partneri

*  Frederiksberga, Dānija
*  Jūrmala, Latvija
*  Liepāja, Latvija
*  Lodza, Polija
*  Ustka, Polija
*  Pērnava, Igaunija
*  Simrishamna, Zviedrija

## Atsauces

## Ārējās saites

* www.palanga.lt 
* Vēsturiskas Palangas fotogrāfijas